Diari Oficial de la Generalitat Valenciana


Sumari del DOGV 4051, del 26-07-2001 (2001/7400)

ORDRE de 20 de juliol de 2001, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2001, de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7400


Data del document
:   20-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * indústria pesquera
    * ajuda pública
    * silvicultura
    * FEOGA
    * indústria alimentària
    * producte agrícola
    * suport econòmic
    * transformació alimentària
    * ajuda a l'agricultura
    * indústria agrària
    * comercialització

ORDRE de 20 de juliol de 2001, de la Conselleria d'Agricultura, Pesca i Alimentació, per la qual es modifica l'import global màxim per a l'exercici 2001, de les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2001/X7400]
  
L'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació, estableix en l'article 8 l'import per a les ajudes estructurals de l'IFOP en la transformació i comercialització en destinació dels productes de la pesca i de l'aqüicultura. Posteriorment a l'aprovació d'aquesta ordre s'ha produït un increment del crèdit disponible en el capítol VII del Programa 714.30 Industrialització i Comercialització Agrària, a càrrec del qual es financen les ajudes, i s'estima que l'increment s'ha de destinar a aquestes, una vegada constatat el volum d'inversió per al qual s'han sol·licitat les subvencions objecte de l'Ordre.
  
De conformitat amb l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, que exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina.
  
Per les raons exposades, en l'exercici de les funcions que tinc atribuïdes,
  
ORDENE
  
Article únic
  
L'import global màxim en l'exercici 2001 per a les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació (DOGV núm. 3.966, de 26.03.2001), quedarà fixat, en l'apartat d'ajudes estructurals de l'IFOP, en 342.186.276 pessetes (983.429,93 euros), línia de codi de comptabilitat T1990.
  
Mantenen la seua vigència els altres aspectes que es regulen en l'ordre de referència indicada.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 20 de juliol de 2001
  
La consellera d'Agricultura, Pesca i Alimentació,